
ABSTRAK 

Pada bulan Disember 1979, Malaysia telah membentangkan peta wilayah negara 
(peta yang menunjukkan secara spesijik sempadan perairan wilayah dan pelantar 
benua Malaysia) yang memasukkan Pulau Batu Puteh (Pedra Branca), Pulau Batuan 
Tengah (Middle Rock) dan Pulau Tubir Selatan (South Ledge) ke dalam wilayah 
Malaysia. Isu pemetaan Malaysia menyebabkan bermulanya pertikaian hak 
kedaulatan pulau-pulau tersebut di antara Malaysia dan Singapura. Pembahagian 
sempadan maritim itu membolehkan Malaysia menguatkuasakan undang-undang dan 
peraturan-peraturannya di dalam penggunaan laut dan mengeksplotasi sumber- 
sumber galian di dalam perairan wilayahnya. Malaysia melakukan pemetaan 
memasukkan Pulau Batu Puteh ke dalam wilayahnya kerana Kesultanan Johor tidak 
pernah menyerahkan pulau tersebut kepada British pada tahun 1824. Singapura 
mendakwa telah mentadbir Pulau Batu Puteh dan menguruskan Rumah Api 
Horsburgh sejak 1851, iaitu setelah Singapura diperintah oleh British berikutan 
Perjanjian Inggeris Belanda pada tahun 1824. Pertikaian hak kedaulatan pulau- 
pulau tersebut telah dibawa ke Mahkamah Keadilan Antarabangsa (mahkamah) di 
Hague, Belanda melalui Perjanjian Khas yang telah ditandatangani pada 9 Februari 
2003. Tujuan artikel ini ditulis ialah untuk mengkaji penghakiman yang telah 
diputuskan oleh Mahkamah Keadilan Antarabangsa mengenai perebutan Pulau Batu 
Puteh yang telah diputuskan pada 23 Mei 2008. 

ABSTRACT 

In December 1979, Malaysia has published a map ascertained her territoiy sea 
boundary (the map has shown specijically the maritime delimitation of Malaysia 
territorial sea and continental shelj) which includes Pulau Batu Putih, Pulau Batuan 
Tengah and Pulau Tubir Selatan into Malaysias territory. The issue of Malaysia 
territory claim on the map was the starting point of sovereignty dispute of those 
islands between Malaysia and Singapore. The maritime boundary enables Malaysia 
to enjorce its law and regulations in managing and exploiting the mineral resources 
in the territorial sea. Malaysia ascertained Pulau Batu Putih into her territory 



1 Kupasan mengenai isu ini dibuat sebelum iaporan penghakiman dikeluarkan oleh Mahkamah Keadilan 
Antarabangsa. 

teMdtdnate of Johore has never given the island to British Crown in 1824. 
^WĔreiclaimed that they have administered and managed the Horsburgh Light 
jr ^&ihedd851, after Singapore was colonized by British according to British - 
huich^Agreement in 1824. The sovereignty dispute has been brought to the 
Jnterndtiorial Court Of Justice through a Special Agreement signed on the Sf h 
pebruary‘ 2003. The purpose of this article is to examine the judgment by the 
Intemational Court of Justice which has been delivered on 23 rd May 2008. 



PENGENALAN \ 

Peirierolehan hak kedaulatan Pulau Batu Puteh menjadi pertikaian antara Malaysia 
damSingapura. Pulau tersebut dinamakan sebagai Pulau Batu Puteh oleh Malaysia 
manakala pulau itu juga dikenali dengan nama Pedra Branca oleh Singapura. 
Meskipun begitu keduanya membawa maksud batu puteh dalm Bahasa Melayu dan 
Bahasa Portugis. Pulau Batu Puteh mempunyai keluasan 2000 meter persegi terletak 
di pertemuan Selat Johor dan Laut China Selatan. Pulau Batu Puteh terdiri dari batu 
dan. tidak mempunyai tumbuhan dan kehidupan di atasnya. Pulau tersebut 
menempatkan Rumah Api Horsburgh 2 untuk memudahkan laluan kapal melalui 
perairan tersebut dengan selamat 3 . Pulau Batu Puteh terletak sejauh kira-kira 7.7 batu 
nautika dari Pulau Penyusop, Johor dan kira-kira 25 batu nautika dari sempadan 
Singapura. Manakala tuntutan terhadap pulau-pulau yang berhampiran iaitu Pulau 
Batuan Tengah 4 yang terletak 0.5 batu nautika dari Pulau Batu Puteh dan Pulau Tubir 
Selatan yang terletak 1.7 batu nautika dari Pulau Batuan Tengah dibuat di Singapura 
pada tahun 1 993 5 .Dianggarkan seramai 1500 nelayan (Johor) Malaysia berdaftar 
dengan Persatuan Nelayan Pengerang menangkap ikan di kawasan ‘lubuk emas’ di 
Pulau Batu Puteh. Kawasan perairan tersebut terdapat banyak ikan bawal, jenahak, 
kurau, kerapu serta ikan sagai kerana kawasan yang mempunyai batu karang banyak 
mengandungi ikan 6 . Kebiasaannya Pulau Batu Puteh dijadikan tempat berteduh ketika 
nelayan Malaysia menghadapi ombak besar dan ribut. Nelayan Malaysia tidak 
dibenarkan menangkap ikan di situ sejak 20 tahun lepas kerana perairan tersebut 
dikawal oleh kapal peronda Singapura. 



DEFINISI ”PULAU” DAN LAKARAN PERAIRAN MENURUT 
KONVENSYEN UNDANG-UNDANG LAUT ANTARABANGSA 

Pemntukan mengenai detinisi “pulau” terkandung di dalam Konvensyen Undang- 
Undang Laut Antarabangsa 1982 ( UNCLOS 1982). Konvensyen Undang-Undang 
Laut Antarabangsa 1982 mengandungi pembahagian zon-zon maritim sesebuah 



Rumah Api Horsburgh mengambil nama sempena Kapten James Horsburgh dari Scotland yang bekerja 
3 dengan Syarikat Hindia Timur, beliau telah mengumpul dana bagi membina rumah api tersebut. 
Singapura.telah membina radar komunikasi perkapalan pada tahun 1989 dan tapak pendaratan helikopter 
pada tahun 1992 di Pulau Batu Puteh meskipun telah menerima nota-nota bantahan dari Malaysia. 

Pulau Batuan Tengah terdiri dari kumpulan terumbu dan Pulau Tubir Selatan terbentuk daripada batu 
j y an g hanya dapat dilihat pada waktu air laut surut. 

Secara geologi, kedudukan, sejarah dan undang-undang; Pulau Batuan Tengah dan Pulau Tubir Selatan 
6 l ‘dak bersambung dengan Pulau Batu Puteh. 

Amirullah Andi Nur, Norfatimah Ahmad, Faiza Zainudin & Siti Fatimah Mohamed Anwar. 2008. Hasrat 
lebih 2,000 nelayan musnah. Berita Harian, 24 Mei:6 

negara perairan pantai dan peraturan-peraturan lain yang melibatkan penggunaan laut 
seperti pelayaran kapal-kapal, perikanan, perlindungan dan pemuliharaan persekitaran 
marin dan lain-lain 7 . Definisi “pulau” terkandung dalam Article 121 Regime of 
Islands (UNCLOS 1982) 

1. An island is a naturally formed area of land, surrounded by water, which is 
above water at high tide. 

2. Except as provided for in paragraph 3, the territorial sea, the contiguous 
zone, the exclusive economic zone and the continental shelf of an island are 
determined in accordance with the provisions of this Convention applicable 
to other land territory. 

3. Rocks which cannot sustain human habitation or economic life of their own 
shall have no exclusive economic zone or continental shelf 

Menurut defmisi pulau di dalam UNCLOS 1982 ialah sekeping tanah yang dikelilingi 
oleh air laut ketika air laut pasang. Pulau yang membolehkan manusia hidup di 
atasnya adalah dibenarkan oleh UNCLOS 1982 untuk melakarkan sempadan maritim 
seperti sempadan laut wilayah 8 ( territorial sea), sempadan laut berdampingan 
(contiguous zone), sempadan Zon Ekonomi Eksklusif ( Exclusive Economic Zone) dan 
Pelantar Benua ( Continental ShelJ) di sekeliling pulau tersebut. 

Apa yang menarik perhatian ialah pulau yang terbentuk dari batu hanya 
dibenarkan oleh UNCLOS 1982 untuk melakar sempadan laut wilayah 9 (territorial 
sea) dan sempadan laut berdampingan sahaja (contiguous zone) 10 . 
Walaubagaimanapun UNCLOS 1982 tidak membenarkan pulau yang terbentuk dari 
batu melakar sempadan maritim Zon Ekonomi Eksklusif u dan sempadan Pelantar 
Benua 12 . Ini bermakna Pulau Batu Puteh (pulau yang terbentuk dari batu) dibenarkan 
melalui UNCLOS 1982 untuk melakar sempadan maritim laut wilayah dan sempadan 
laut berdampingan sahaja. 



7 Malaysia telah meratitikasi UNCLOS 1982 pada 14 Oktober 1996. 

8 Menurut Artikel 3 UNCLOS 1 982 setiap negara perairan pantai berhak untuk melakar sempadan perairan 
wilayah tidak melebihi jarak 12 batu nautika dari garis pangkal. Permulaan pembahagian sempadan 
maritim dimulakan dengan lakaran garis pangkal bagi negara pesisir pantai yang mempunyai bentuk 
muka bumi yang lurus dan tidak berlekuk. 

9 Perairan wilayah memberikan hak kedaulatan mutlak kepada sesebuah negara persisiran pantai melepasi 
tanah daratan, perairan dalaman dan tennasuk ruang udara dan tanah dasar laut. 

10 Dalam perairan berdampingan, negara pesisir pantai boleh menguatkuasakan dan menghukum 
perlanggaran undang-undang kastam, tiscal, immigresen dan undang-undang mengenai perlindungan 
kesihatan yang dilakukan dalam perairan wilayah. Had kepanjangan perairan berdampingan ialah 12 
batu nautika (ke arah laut) dari perairan wilayah. 

11 Dalam Zon Ekonomi Eksklu$if (ZEE) pula, negara pesisir pantai mempunyai kepanjangan (ke arah laut) 
200 batu nautika dari garis pangkal. Dalam ZEE, negara mempunyai hak dan bidang kuasa dalam 
menjelajahi dan mengeksplotasi, memulihara dan menguruskan sumber-sumber asli yang hidup dan 
yang tidak hidup. Antaranya termasuk bidang kuasa menjelajahi dan mengeksplotasi penghasilan tenaga 
dari air, ombak dan angin di samping pengendalian penggunaan pulau buatan manusia, melakukan 
penyelidikan sains marin dan perlindungan serta pemuliharaan persekitaran marin. 

12 Pelantar Benua pula ialah terdiri dari tanah dasar laut bermula dari 200 batu nautika dari garis pangkal 
perairan wilayah ke arah laut. Negara pesisir pantai mempunyai hak kedaulatan terhad dalam 
menjelajahi dan mengeksplotasi sumber-sumber semulajadi (mengandungi mineral, bahan semulajadi 
tidak hidup dan organisma hidup yang terdiri dari spesis yang menetap di situ). 

Manakala Pulau Tubir Selatan terbentuk dari batu dan hanya dapat dilihat 
ketika air laut surut. Menurut peruntukan UNCLOS 1982, Pulau Tubir Selatan tidak 
boleh dianggap pulau memandangkan definisi pulau ialah sekeping tanah yang di 
kelilingi air laut ketika air laut pasang. Namun begitu terdapat peruntukan lain dalam 
UNCLOS 1982 yang boleh dimasukkan dalam kategori Pulau Tubir Selatan iaitu; A 
Jow - tide elevation is a naturally formed area of land which is surrounded by and 
above water at low tide but submerged at high tide 13 . Peruntukan ini bermaksud a low 
tide elevation atau drying rocks adalah ‘pulau’ yang dikelilingi air laut ketika air 
surut tetapi ‘pulau’ tersebut tenggelam ketika air laut pasang. Peruntukan ini jelas 
menggambarkan spesifikasi Pulau Tubir Selatan. Lakaran pembahagian sempadan 
bagi pulau sebegini ialah jika pulau tersebut termasuk dala.m perairan wilayah dari 
tanah besar (main land ), maka takat air surut pulau berkenaan boleh dijadikan sebagai 
takat sempadan perairan wilayah. Jika pulau tersebut terletak melebihi sempadan 
perairan wilayah dari tanah besar (main land), maka mengikut peruntukkan UNCLOS 
1982 pulau tersebut tidak boleh melakar perairan wilayahnya di sekeliling pulau 
tersebut. 

Pada asasnya negara perairan pantai berhak untuk memilih lakaran garis 
pangkal (baselines) sebagai permulaan lakaran maritim asalkan mengikut bentuk 
muka buminya 14 . Jika negara perairan pantai mempunyai pulau-pulau di perairan 
pantainya, lakaran garis pangkal boleh dimulakan dengan... the method of straight 
baselines joining appropriate points may be employed in drawing the baseline from 
which the breadth of territorial sea is measured 15 . Malaysia telah mempunyai rang 
undang-undang garis pangkal zon maritim 2006 16 . 

HUJAH-HUJAH YANG DIKEMUKAKAN DI MAHKAMAH KEADILAN 
ANTARABANGSA 

Isu-isu berkaitan pertikaian hak kedaulatan Pulau Batu Puteh semasa berlakunya 
perbicaraan di mahkamah ialah pertamanya, Singapura mendakwa Pulau Batu Putih 
terra nullius atau tidak bertuan pada tahun 1847 17 . Malaysia menyangkal hujah 
Singapura dan Pulau Batu Puteh ialah pulau yang mempunyai tuan dan pemiliknya 
ialah Kesultanan Johor. Keduanya, Singapura mendakwa membuktikan pada tahun 
1847 sehingga 1851, Britain mempunyai pemilikan ke atas Pulau Batu Puteh tanpa 
perlu mendapat kebenaran sebarang Sultan tempatan. Malaysia menyangkal hujah 
Singapura, Sultan dan Temenggong Johor memberi kebenaran kepada British melalui 
surat bertarikh 1844 kepada Gabenor Butterworth untuk membina dan mentadbir 
rumah api di pulau tersebut. Ketiganya, Singapura mendakwa berjaya membuktikan 
dalam tempoh 1847 sehingga 1851, British memperolehi hak kedaulatan ke atas 
Pulau Batu Puteh dengan memenuhi syarat dua criteria, iaitu niat dan kegiatan yang 
menggambarkan British mempunyai hak kedaulatan. Malaysia tidak perlu 



13 Aitikel 13, UNCLOS 1982. 

14 Artikel 14, UNCLOS 1982. 

Artikel 7, UNCLOS 1982. 

Rang Undang-Undang Garis Pangkal Maritim 2006. Akta ini mengandungi 9 seksyen dan 
memperuntukkan bagaimana lakaran garis pangkal dibuat bagi menentukan zon maritim Malaysia. 
Khairul Baliri Basaruddin.2007. Hujah dakwa Batu Puteh tak bertuan 'longgar'. Berita Harian, 22 
November: 8. 

mengemukakan sebarang bukti effectivites atau pentadbiran berkesan ke atas pulau? 
kerana Malaysia mempunyai hak milik asal ke atas pulau tersebut. Keempatnya, 
Singapura mendakwa pemangku setiausaha kerajaan Johor telah menulis surat rasmi 
kepada Singapura bahawa Johor tidak menuntut hak milik pulau tersebut. Malaysia 
berhujah tindak-tanduk pegawai kerajaan itu dari segi undang-undang antarabangsa 
tidak meninggalkan kesan, kuasa dan kepentingan dalam kes ini. 

KEPUTUSAN PENGHAKIMAN MAHKAMAH KEADILAN 
ANTARABANGSA 

Mahkamah Keadilan Antarabangsa (mahkamah) dalam penghakimannya memutuskan 
Singapura mempunyai hak ke atas Pulau Batu Puteh dan Malaysia mempunyai hak ke 
atas Pulau Batuan Tengah 18 . Manakala hak milik Pulau Tubir Selatan akan ditentukan 
mengikut persempadanan perairan negara yang menguasainya 19 . Mahkamah 
memberikan keputusan berdasarkan dua perkara 20 : 

Dalam penghakiman tersebut, tuntutan Kesultanan Johor terhadap hak 
kedaulatan keatas Pulau Batu Puteh, Pulau Batuan Tengah dan Pulau Tubir Selatan 
diikhtiraf tetapi hakim mengambil kira bahawa lebih daripada 100 tahun Malaysia 
tidak berbuat apa-apa untuk menunjukkan haknya keatas pulau itu 21 . Mahkamah 
menerima hujah Malaysia bahawa Kesultanan Johor mempunyai hak kedaulatan ke 
atas Pulau Batu Puteh bermula sebelum 1800 hingga 1840. Kenyataan ini disokong 
jy serta disahkan melalui tindakan Sultan Johor ke atas Orang Laut yang tinggal di 

kepulauan Selat Singapura termasuk Pulau Batu Puteh serta menjadi kawasan marin 
itu tempat penginapan mereka. Seterusnya hak kedaulatan pulau tersebut terus berada 
r di bawah Kesultanan Johor melalui perjanjian British-Belandal824, Triti Crawford 

1824 dan apabila Sultan Johor bersetuju menyerahkan Singapura kepada Syarikat 
!| l' Hindia Timur. Mahkamah menimbang fakta kedudukan perundangan ke atas pulau 

tersebut selepas 1840, iaitu melihat kepada kegiatan atau tindakan yang dilakukan 
;j: oleh pihak terbabit dalam tempoh tersebut. Kegiatan Malaysia dalam proses 

pembinaan rumah api serta sistem lampu selat, perkembangan perlembagaan 
Malaysia dan Singapura serta peraturan perikanan Johor pada 1860, tidak dapat 
;'j membantu memuktamadkan kes depan mahkamah. Sebaliknya mahkamah menerima 

kegiatan atau tindakan Singapura seperti penyiasatan Singapura berhubung kapal 
karam dalam perairannya, permohonan kebenaran pegawai Malaysia membuat keija 
ukur di perairan pulau itu, tindakan Malaysia mendiamkan diri apabila Singapura 
mengibarkan benderanya di Pulau Batu Puteh, pemasangan alat komunikasi tentera 
pada 1977, polisi dan cadangan kerja penambakan laut serta peta. Berdasarkan fakta- 
fakta yang dinyatakan itu mahkamah memutuskan Singapura sudah mempunyai hak 
kedaulatan ke atas Pulau Batu Puteh sejak 1980 lagi. 



18 Penghakiman setebal 81 halaman dibacakan oleh Naib Presiden ICJ, Hakim Awn Shawkat Alkhasawneh. 
Keputusan berhubung Pulau Batu Putih, 12 hakim memihak Singapura dan 4 hakim (dari Venezuela, 
Jerman, Peranchis dan Afrika Selatan) memihak Malaysia. Keputusan berhubung Pulau Batuan Tengah, 
15 hakim memihak Malaysia dan seorang hakim memihak Singapura. 

19 Keputusan berhubung Pulau Tubir Selatan, 1 5 hakim memihak pulau tersebut hak negara perairannya. 

20 Khairul Bahri Basaruddin.2008. Batu Puteh hak Singapura. Berita Harian, 24 Mei: 1 

21 Palmas Island Arbitration (RLAA, Vol.2 (1949) hal.1105, 1108 .. pulau yang tidak didiami hanya perlu 
memenuhi syarat . . ,effectiveness of occupation was satisfied by rather minimal acts of state authority 

Selain dari itu, hakim merujnk surat Penolong Setiausaha kerajaan Johor 
pida 21 September 1953 kepada Singapura yang Johor tidak menuntut hak milik ke 
atas Pulau Batu Puteh, dianggap oleh mahkamah pengakuan penyerahan kedaulatan 
pulau tersebut kepada Singapura. Sehubungan dengan itu, Jawatankuasa Teknikal 
yang dibentuk oleh kedua-dua negara tersebut akan mengkaji hasil keputusan itu dan 
memulakan perbincangan untuk mencari kaedah penyelesaian kedudukan Pulau Tubir 
Selatan yang tidak diputuskan pemiliknya dan hal-hal lain yang berkaitan dalam 
penghakiman tersebut. 

ANALISIS KEPUTUSAN PENGHAKIMAN MAHKAMAH KEADILAN 
ANTARABANGSA 

Penghakiman mahkamah dalam kes ini cenderung kepada isu-isu kegiatan atau 
tindakan yang telah dilakukan oleh Singapura selepas tahun 1840. Mahkamah 
mengaplikasikan isu a titre de souverain (lindak-tanduk yang menunjukkan sesebuah 
negara mempunyai kedaulatan), jika gagal dipenuhi boleh menyebabkan sesebuah 
negara terlepas kedaulatan keatas jajahannya 22 . Namun penulis berpendapat sebarang 
tindakan atau aktiviti yang dilakukan oleh Singapura (seperti mentadbir rumah api, 
pengibaran bendera Singapura, memasang peralatan komunikasi perkapalan, 
merancang penambakan laut dan lain-lain seperti dinyatakan diatas) tidak sepatutnya 
mengubah hak asal pemilik pulau tersebut (Malaysia). Ini kerana Mahkamah pada 
dasamya bersetuju bahawa Pulau Batu Puteh di bawah kedaulatan kesultanan Johor 
bagi tempoh 1800-1840. Tindakan-tindakan yang dilakukan oleh Singapura terhadap 
pulau tersebut tidak boleh dibuat tafsiran sebagai menunjukkan Malaysia melepaskan 
Pulau Batu Puteh kepada Singapura. Mahkamah menolak fakta Singapura bahawa 
pulau itu terra nullius (tidak bertuan). Malaysia tidak melakukan apa-apa terhadap 
Pulau Batu Puteh kerana menghormati status quo Singapura yang mentadbir rumah 
api Horsburgh. Pembinaan radar dan pendaratan helikopter oleh Singapura di pulau 
itu juga telah dibantah oleh kerajaan Malaysia menerusi nota bantahan, namun 
Singapura tetap melaksanakannya. Tetapi yang nyata Mahkamah memberi fokus 
kepada kegiatan Singapura sebagai menunjukkan kawalan eksklusif dan hak 
kedaulatan Singapura. 

Mahkamah dalam kes ini tidak memberikan keputusan berdasarkan 
pertimbangan kepada jarak pulau tersebut yang ternyata paling hampir kepada 
Malaysia jika dibandingkan dengan Singapura. Sebaliknya Pulau Batuan Tengah yang 
jaraknya tidak sampai satu kilometer dari Pulau Batu Puteh pula diberikan milikan 
hak kepada Malaysia. Keputusan mahkamah dalam kes ini akan menimbulkan 
masalah berkaitan lakaran pembahagian laut bagi sempadan perairan Malaysia dan 
Singapura dalam konteks Pulau Batu Puteh dan Pulau Batuan Tengah. 

Surat dari pemangku Setiausaha Kerajaan Johor yang mengatakan Johor 
tidak menuntut hak milik Pulau Batu Puteh sepatutnya tidak meninggalkan kesan dan 
tidak mengubah fakta pulau tersebut jatuh kepada Singapura. Ini kerana secara 
asasnya surat dari seorang pegawai kerajaan tidak mengikat kerajaan dalam soal 
menyerahkan kedaulatan wilayah sesebuah negara kepada negara luar. Tambahan lagi 



Noraini Abd Razak.2008. Bukan hilang maruah. Mingguan Malaysia, 25 Mei:6 

pada tarikh itu Johor berada dalam Persekutuan Tanah Melayu dan surat yang 
dihantar oleh seorang pegawai kerajaan tidak mengikat Malaysia kerana ia bersifat 
satu tindakan berdasarkan undang-undang persendirian dan bukan undang-undang 
antarabangsa. Menurut kenyataan Peguam Negara “cara surat-menyurat itu 
dijalankan menyalahi prosedur dan silap kerana hanya Pesuruhjaya Tinggi British atas 
nasihat dan persetujuan Majlis Perundangan Persekutuan boleh membuat undang- 
undang mengenai hal ehwal luar serta pertahanan”. 23 

Adalah penting bagi Malaysia untuk bersiap sedia dalam perbincangan 
melalui satu jawatankuasa teknikal di antara Malaysia dengan Singapura hasil dari 
keputusan mahkamah. Semua pakar undang-undang antarabangsa, pakar sejarah, 
pegawai dari kementerian dalam dan luar negeri dan lain-lain pihak yang berkaitan 
perlu menggembeling tenaga untuk mendapatkan satu resolusi bagi menjaga dan 
melindungi hak kedaulatan dan perairan Malaysia 24 . Pembahagian pulau-pulau 
tersebut oleh mahkamah akan menimbulkan kesan lakaran perairan wilayah 
(territorial sea) dan sempadan-sempadan perairan lain yang kompleks terutamanya 
kedudukan Pulau Batu Putih yang agak hampir dengan Malaysia tetapi menjadi 
wilayah Singapura. Lakaran perairan wilayah dan sempadan maritim yang lain akan 
menjadi rumit sebab Pulau Batuan Tengah yang jaraknya 1 kilometer dari Pulau Batu 
Puteh menjadi milik Malaysia. 

Perincian tentang perairan Malaysia di kawasan Pulau Batuan Tengah adalah 
perlu bagi memberi panduan kepada nelayan Malaysia mengenai kawasan tangkapan 
nelayan tempatan. Disamping itu, isu laluan kapal terbang juga perlu diberi perhatian 
ketika perbincangan jawatankuasa teknikal dilakukan. Melalui perbincangan ini 
jugalah seharusnya ditentukan Pulau Tubir Selatan samada akan menjadi milik 
Malaysia atau Singapura. 

KESIMPULAN 

Kesimpulannya, penghakiman Mahkamah Keadilan Antarabangsa adalah muktamad 
dan mengikat Malaysia dan Singapura. Malaysia perlu akur dengan keputusan 
mahkamah meskipun pahit kerana telah kehilangan Pulau Batu Puteh. 
Walaubagaimanapun Malaysia diberikan hak milik Pulau Batuan Tengah dan hak 
milik bagi Pulau Tubir Selatan bergantung samada pulau tersebut termasuk di dalam 
perairan negara Malaysia atau Singapura. 

Berikut ialah komen penulis mengenai pengajaran yang boleh dijadikan ikhtibar dari 
pengalaman kehilangan sebuah wilayah negara kita iaitu Pulau Batu Puteh; 

i) Malaysia perlu menyenaraikan semua pulau yang termasuk dalam 
perairan negara dan perlu melakukan aktiviti yang sesuai dan 
sewajamya di atas pulau itu untuk menunjukkan kedaulatan negara 
Malaysia ke atas pulau tersebut. Sebarang tindakan kita perlu 
didokumenkan untuk menjadi bukti hak kita terhadap wilayah tersebut 
untuk kepentingan sekarang dan masa hadapan (sebagai contoh 
dokumen perjanjian pentadbiran rumah api di Pulau Pisang, Johor 



23 Khairul Bahri Basaruddin.2007. 2 bukti baru Malaysia. Berita Harian, 22 November: 1 

24 Kenyataan Menteri Luar Malaysia, Datuk Seri Dr Rais Yatim menerusi TV 1 , dalam rancangan , Isu 
Semasa dan Politik Semasa, 26 Mei 2008, pukul 2100. 

kepada Singapura). Sewajamya kita perlu menyimpan semua dokumen 
penting tersebut di dalam Arkib Negara. Meskipun agak malang kerana 
mahkamah mengambilkira surat dari pegawai kerajaan Johor yang tidak 
melepaskan Pulau Batu Puteh kepada Singapura sebagai bukti, kita juga 
perlu berhati-hati di masa hadapan di dalam mengeluarkan kenyatan 
bertulis dan perlu mendapatkan nasihat dari pakar undang-undang di 
dalam sebarang isu penting melibatkan kedaulatan negara. \ 

ii) Jawatankuasa Teknikal dari Malaysia akan menggalas satu 
tanggungjawab yang berat sebab Jawatankuasa inilah yang terlibat untuk 
mencari jalan penyelesaian mengenai pembahagian sempadan maritim 
laut yang bertindan dengan Singapura. Keputusan mahkamah yang 
memberikan Pulau Batu Puteh kepada Singapura meskipun pulau 
tersebut lebih hampir dengan Malaysia dan kedudukan Pulau Batuan 
Tengah yang menjadi milik Malaysia akan menimbulkan satu 
pembahagian sempadan maritim yang sukar, tidak jelas dan agak 
janggal. Walaupun Pulau Tubir Selatan adalah terbentuk dari batu ketika 
air laut surut (dan pulau tersebut tidak kelihatan ketika air laut pasang) 
namun kita mesti memperjuangkan untuk mendapatkan pulau tersebut 
demi maruah negara dan untuk mengurangkan kuasa maritim Singapura 
di kawasan tersebut. Dalam perbincangan jawatankuasa teknikal 
tersebut, Malaysia perlu memasukkan isu polisi dan rancangan 
penambakan laut oleh Singapura di Pulau Batu Puteh. Singapura tidak 
boleh dibenarkan menambak laut sewenang-wenangnya di Pulau Batu 
Putih kerana kesan dari penambakan laut disekitar Pulau Batu Putih 
kelak akan menjejaskan dan mengubah pembahagian sempadan maritim 
yang telah dipersetujui. Pada asasnya tidak ada peruntukan dalam 
UNCLOS 1982 mengenai penambakan laut dan keadaan ini sudah pasti 
memberikan kedudukan yang tidak begitu memihak kepada Malaysia 
jika di bandingkan dengan Singapura 25 . Malaysia juga wajar untuk 
memastikan dan membantah apa juga aktiviti yang dilakukan oleh 
Singapura di Pulau Batu Puteh yang akan mengganggu aktiviti kita di 
Pulau Batuan Tengah. Sebagai contoh, aktiviti yang perlu dipantau oleh 
Malaysia ialah apabila Singapura telah memasang radar komunikasi 
perkapalan di Pulau Batu Puteh. 

iii) Kerajaan juga perlu membela nasib nelayan-nelayan Johor ketika 
mencari rezeki di laut. Mereka perlu diberitahu kawasan perairan 
negara di mana mereka boleh mencari ikan terutama setelah 
pembahagian maritim yang bam telah dipersetujui. Kapal peronda 
Malaysia perlu melakukan perondaan di kawasan tersebut untuk 
menjaga perairan yang bertindan dengan perairan Singapura. 



25 Pertikaian mengenai penambakan laut secara agresif oleh Singapura di Pulau Tekong dan Tuas telah 
menyebabkan pencemaran ekosistem marin, mengganggu laluan pelayaran Malaysia dan kelak memberi 
kesan kepada pembahagian sempadan yang telah dipersetujui oleh Malaysia dan Singapura. Keputusan 
Tribunal Undang-Undang Laut Antarabangsa pada 8 Oktober 2003 telah bersetuju bahawa Singapura 
perlu mengubah suai penambakan laut di Pulau Tekong dan Singapura perlu menggorek kawasan laut 
yang dikenal pasti di samping membayar RM 374,400 kepada nelayan Malaysia sebagai pampasan. 

iv) Pada asasnya, Malaysia adalah sebuah negara perairan pantai yang 
mempunyai selat antara bangsa yang sibuk, kedudukan sempadan 
maritim yang bertindan dengan negara-negara jiran yang berdekatan, 
memiliki laut yang kaya dengan sumber asli, ikan dan lain-lain. 
Sehubungan dengan itu Malaysia perlu mengumpulkan pakar-pakar 
tempatan dari undang-undang laut antarabangsa, pakar dari undang- 
undang antarabangsa, pakar dari sains marin, pakar dari ahli sejarah 
dan pihak lain yang berkaitan untuk menjalankan penyelidikan dan 
menambahkan kepakaran mereka untuk bersiap-sedia dan setanding 
dengan negara luar demi untuk menjaga maruah negara. 

v) Sudah sampai masanya bagi Malaysia untuk melakar dan 
mengemaskinikan semua sempadan maritim untuk menunjukkan dan 
melaksanakan aktiviti yang sewajamya di perairan kita dan melaporkan 
kedudukan sempadan maritim itu kepada Bangsa-Bangsa Bersatu seperti 
yang disarankan dalam UNCLOS 1982. Adalah menjadi kewajipan 
semua pihak yang berkaitan untuk memastikan peristiwa kehilangan 
Pulau Batu Puteh tidak bemlang lagi. Sewajamya Kerajaan tidak boleh 
memandang remeh dan tidak mengambil berat mengenai wilayah dalam 
Malaysia kerana pihak luar sentiasa bersedia untuk mengambil 
kesempatan kerana kealpaan ini. 

